
Ludovici Roedigeri Prorectoris 

De Dialectipes Apud Graecos Progressu Commentatio. 

Dialectices apud Graecos progressum lectori benevolo summatim adumbraturus, 
quandoquidem disciplinam illam gravissimam alii aliter definiant nequedum inter ho¬ 
mines doctos de ejus ambitu methodo auctoritate satis fere constet, hoc primum 
faciendum puto, ut secundum Platonem hanc ei maxime vim tribuam, ut omnes 
disciplinas artesque humanas uno societatis vinculo colliget earumque rationibus sum¬ 
misque principiis stabiliendis quasi lux et firmamentum prodeat. Hoc maxime Plato 
spectasse putandus est, qui dialecticae praecepta licet non peculiariter consignaverit, 
ad ejus rationem omnes disputationes ita exegit, ut in ea summum philosophiae 
momentum posuerit; eodem mutato nomine Aristotelis philosophia prima tetendit, 
ut sua vi et potestate et logica et metaphysica complecteretur ac firmitate dignita¬ 
teque multo ethica et physica superaret. Idem Sexti Empirici eruditae acutaeque 
dubitationes sibi proposuerunt, quas, quamvis in rebus criterium veritatis desperarent, 
quod Kantius noster ipsa mente humana diligentius exploranda paene assecutus est, 
secutas certe esse non negaveris. Quid quod nuper Aristotele in Platonem translato 
nova aliqua prodiit logica, qua quum'Scholasticorum' in notionibus somniantium re¬ 
vocantur argutiae, lapis ut in proverbio est, qui tollendus erat, ambitur. Agitur enim 
quummaxime de aenigmate perdifficili recte solvendo, quod de ideis innatis inde a 
Platone propositum a plerisque omnibus neque solvi desideratur neque jam solutum 
esse intelligitur. Logices quidem angustias parum hic valere facile tibi persuaseris. 
Quo enim tibi in definiendo acumen, in dividendo subtilitatem, in demonstrationibus 
diligentiam , si principiorum firma non constat architectonica, quo omnia redeant 
unde ducantur omnia. Quum vero homines ante in mythorum metonymiarumque am¬ 
biguitatibus somnient, quam cogitando vera attingant, cogitantes multa temere ante 
rimentur, quam veritatem certa- via et ratione inveniendam esse intelligant, quum 
inter logices denique praecepta atque ultimos metaphysicorum recessus plurimi in¬ 
terjaceant loci mathematici astronomici physici de virtute pulchro ac sublimi ob¬ 
scuri atque perdifficiles, nihil sanequam est quod miremur disjecta primum totius 

disciplinae apparuisse membra, tum systemata ab aliis aliter usque omnifariam ten- 
tari, historiam denique philosophiae magnificorum aedificiorum cadaveribus plurimis 
ante conspici obrutam, quam unum vera dialectica demum reperta philosophiae 
corpus constitui possit omnibus numeris absolutum. 

Ex mythologiis poeticis sententiisque moralibus paulatim Graeci philosophari 
coeperant. Ab externi mundi contemplatione atque coelestium imprimis admirabundi 
vicissitudinum constantiam primum unde omnia nata essent quaesiverunt. Quumque 
parum in absurdis theogoniarum enarrationibus fabularumque involucris effecta 
effectionibus explicari animadvertissent et singulas quasque res ex universitate qua¬ 
dam naturae edi sibi persuasissent, vim quandam infinitam pro Chao Hesiodeo eam- 
que animalem statuerunt, qua omnia regerentur. Et quidem ab initio sensuum im¬ 
pulsioni extrinsecus oblatae nihil diffidentes omnia ex infinito et finiente moderante 
caussa aliqua ita oriri censuerunt, ut quidquid ortum esset, ex utroque illo mixtum 
conflatumque haberetur. Itaque quattuor deinceps rerum principia notionibus evo¬ 
luta sunt materia informis (zo oineigov), finitio (zo negas fyov ), res singulae (zo 
ovfxnenegaou&rov ) denique curtor, quae omnia postea Aristoteles mutatis nominibus 
magis perspicue distinxit atque essentiae vinculo conjuncta ex uno fonte mentis 
aeternae prodire voluit. Quumque Jonici pro gentis suae indole diutius in rerum 
externarum contemplatione morantes, ut poetae carmen epicum, ita philosophi phy¬ 
sicas de generatione mundi caussas investigassent in unaque aliqua materia, tan- 
quanr rerum principio, alii alia primum aqua, tum aere, denique infinito ipso hae¬ 
sissent, qui inter Dorienses exstiterant sapientes majore cogitationum ambitu ad 
interiores cognitionis recessus pervenerunt. Eodem enim fere tempore Pythagoras 
et Xenophanes ex Jonia in magnam Graeciam advecti ultra rerum sensibus sub¬ 
jectarum contemplationem escendere conati sunt. Uterque repudiata sensibilium 
fluctuatione veritatem in universa mente divina per omnem naturam intentam ponen¬ 
tes novum iter cogitationum aperuerunt. Et Pythagoras, quidem Harmoniam qlian- 
dam mundi ad mathematicas proportiones condidit corporumque mundanorum con¬ 
centui cuidam musico Deum praesidem fecit. Ad numerorum rationes enim omnia 
revocavit, quippe sine quibus neque cogitare neque cognoscere quid quam veri pos¬ 
semus. Etenim neque, in rebus corporeis neque in notionibus aut ideis aut figuris 
scientiae constantiam reperiri; solos numeros esse in quos error non intraret atque 
eorum elementis etiam rerum principia contineri. Itaque coelesti quodam ardore 
cum suis incensus disciplinis maxime jejunis arithmeticae et geometriae ordinandis 
operam dedit quaeque ad usum posteritatis invenisset, in mystica sphaerarum som¬ 
nia transtulit. Nulladum dialecticae vestigia apparent; quod in Pythagoreis minime 
mirum propter symbolicam, qua utebantur, docendi rationem et imperatum disci¬ 
pulis silentium. Priores Eleatici poemata tantum didactica de natura rerum com¬ 
posuerunt. Qui vero quum Unum illud tenerent Ens immutabile, quod esset omnia, 
atque mentis aciem ab oculorum consuetudine sevocari juberent, fieri non potuit 

quin magna sententiarum oriretur agitatio. Hinc primum fluxit dialectica cogitatio¬ 
num evolutio, cujus auctor Zeno Eleaticus fuisse perhibetur. Namque indidem fere 
unde decretorum rationis cum sensuum auctoritate repugnantia innotuit, etiam ars 
cogitandi ratiocinationibusque ex rebus perceptis ad id quod nondum perceptum 
erat progrediendi provenit. Hinc rhetores atque Sophistae, dum locos commuues 
et argumentationum praesidia parant, inexhaustum fallaciarum armamentum condi¬ 
derunt, quae totam Graeciam tantopere commoverunt, ut homines ingeniosissimi ad 
inveniendam logicam compellerentur. 

Veritas a Xenophane in Deo ponitur, quem Unum esse et immobile neque na¬ 
tum unquam et sempiternum esse voluit conglobata figura. Acerrime Homeri Hesio- 
dique mythologiae adversatus elg xdv oXov ovguvov anofiXexpug xb ev elval q> 7 ]oi xbv 
■&aov. Aristot. Metaph. I, 5, b. 24. Quod Unum quum sola mentis aeie contemplare¬ 
tur idem atque immobile, quae contra sensibus innotescerent, opinionum fluctuatio¬ 
nibus obnoxia videret omnia, senex sic de inscientia humana questus est. (Sextus. 
Empir. adv. Matliem. VII, 49.) 

nui x6 (xtv obv oacpeg ovxig avrjQ yevex’ obde xig eoxui 
eidcbg a(xq>i frebbv xe nui uooa Xeyia negi navxcov. 
el yag nal xa /xuXioxa xbyoi xtxeXeo/jevov elncov , 
avxog bficag obn olde' donog Pini nuot xtivnxui. 

Eandem de Uno sententiam Parmenides persecutus etiam subtilius Intelligibile 
et Opinabilia distinxit, hinc noo/xov enetov unax-tjXov^ illinc unam mundi sphaeram, in¬ 
dividuam, ejusdemmodi negationum expertem in spatio extensam atque eandem co¬ 
gitationem (Simpl. in Phys. f. 31. b. 19. v. 83.) posuit. 

ovde dialgexov eoxiv, enel nuv eoxiv bfxoiov, 

~ ' obde xi xy [utXXov, xo ner eigyoi (uv ovveyeo&ai, 
ovde xi yeigoxegov, nuv d’eunXeo)V eoxiv eovxog. 
xco ovreyeg nav eoxiv, eov yag eovxt neXufei. — v. 103. 
avxug enel neigug nv/xuxov xexeXeofievov eoxiv 
nuvxo&ev ebnvnXov ocpalgqg evuXlymov oynia 
(xeooo&sv loonuXeg nuvxr}’ —- v. 45. 

ygt) xo Xeyeiv xo voeiv t’ eov efifievou. eoxi yag elvat , 

[Arjdev d’ obn eivai. 

Nihil prorsus mutari argumentatur quaque singuli cogitent homines, eadem vi 
cogitationis in omnibus et per omnia cogitari. In Opinabilibus propius ad Jonicos 
accedens ignem aethereum essentiae moventi, quae contra mutentur, nocti et non- 
enti assimulat iminanentemque In coeli conversionibus necessitatem mundi quan- 
dam procreatricem fato simul atque providentiae aequiparat. Idem illud unum, quod 
si perspexissemus, sciremus omnia Zeno pedestri oratione subtilique ingenii acumine 
defendens cum prioribus neque Multa cogitari neque Vacuum esse posse ratioci¬ 
nabatur, tum vero, quod aliquanto praestat, notione Continui atque Infiniti accura- 

tius enucleata, primus argumentum illud principale constituit, quo ratio humana 
quaecunque sensibus patefiunt tanquam visa incerta sublimiori ejus, quod per se est 
et absolutum, veritati postponere cogitur. Illuc ejusmodi elenchi pertinent, quales 
apud Platonem in Parmenide et Phaedro leguntur, plura si essent, eis attribui ne- 
cesse esse contraria, quique totius dialecticae sophisticae cavillationumque inanium 
tela instrumentaque fuerunt, quum et judicii designationem ignorantes et quae con¬ 
trarie quaeque contradictorie opponuntur aequiparantes per fallacias tam per acci¬ 
dens quam simpliciter et secundum quid errorum laqueis irretirentur. Huc refe¬ 
rendum, quod primus Zeno vidit ex dividua spatii natura unamquamque rem qua 
unitatem quantitate carere et nihil prorsus esse, eadem si vicissim qua quantitas 
consideraretur, innumerabilibus constare partibus et carere unitate. Itidem spatii 
quod punctis confieri nequiret sustulit notionem ac nihil moveri posse quattuor 
argumentis effecit. Esse motum qui dicerent evidentia niti; qui negarent ratione. 
Quo quorsum vir acutissimus spectaverit plerosque omnes latuit quodque antinomiis 
mathematicis, quas primus reperit, in utramque partem disputandi iter aperuit, 
immerito a nonnullis in Sophistarum numero habetur. Absolutam necessitatem spe¬ 
ctavit unam, id quod semper est simplex et uniusmodi et tale quale est. 

Quibus difficultatibus perspicue cognitis fieri non potuit quin res divinae, quae 
ad deorum, animorum et corporum naturam pertinebant quaeque ab antiquitate 
physica vocabantur quippe una propositione ajente nonnullisqUe negantibus prorsus 
absolvendae aut omnino relinquerentur aut misso gravissimo illo eorum quae vere 
sunt .et quae fiunt tantum discrimine vel tentanda utrorumque adeo conciliatione 
alia via tractarentur. 

Hanc jam praeiverant Parmenidis fere aequales Heraclitus ex Jonicorum, Leu¬ 
cippus exEleaticorum familia. Heraclitus dum Multa et Unum conjungit, cuncta fluere 
atque continenter labi et propter id ipsum simul et esse et non esse ratus ignem 
in temporis vicissitudine aeternum, at perpetuo mobilem rebus ceteris tanquam le¬ 
gem animalem praefecit, quae omnia moderaretur. Eandem rationem per omnia 
transeuntem providentiam veritatemque appellavit, quam quum spiritu duceremus 
cum eaque consentiremus, recte homines sentire, dissentientes errare atque omni¬ 
fariam falli. (Sext. Empir. adv. logicos VII, 129. .131.) xovxov dq xdv tialov loyov 

Hgaxlsixov dt ’ avccnvorjg tsndouvzeg voegoi yiro/xe&a—ov xaxu fiexoyrjv yivoiisd-a 
XoyixoL xQixi]Qiov aXi^eiag o&ev zo /xev xoivy nam (putvofievov^ xovx’ eheu niaxov — 
Toi xoivcg yug xai 'frsKp 'Koyig Xctfxfiwvexui — xo de xwi fiovcg ngooninxov cctclgtov vnuo- 
Xeiv, dia xi)v evavxiuv uixtav. Similiter Empedoclis musae molliores superiorum pla¬ 
cita complectentis quattuor elementa amicitia conjungentes, inimicitia separantes 
necessitatem cum c^sus temeritate magis poetice quam dialectica subtilitate tueban¬ 
tur. Ignem enim Unum cum Multis, quae tribus reliquis elementis continerentur, 
perpetua commisceri transformatione ratus, quum similia tantum similibus cognosce¬ 
rentur, animam ex omnibus elementis conflari effinxit neque de sensuum veritate 

addubitavit. Leucippus contra Zenonis discipulus ex vere Uno nunquam fieri multa, 
ex vere Multis nunquam gigni Unum ratiocinatus, quum Multa data essent, idcirco 
ab initio Multa esse statuit atomosque appellavit varia figura, sed quandoquidem 
paria paribus tantum efficerentur, eadem qualitate praeditas, quarum concursu for¬ 
tuito haec quae videremus exaedificari omnia. Ut motus admitti posset,praeter atomos 
Vacuum admisit, ut res perciperentur, ex atomis imagines fundi voluit. Attamen 
quum atomi non sensibus, sola mente cernerentur, fallacem oculorum consuetudi¬ 
nem repudiavit veritatemque in rebus a captu hominum seclusam collocavit. Sic quum 
omnia naturalibus fieri et ponderibus et motibus existimaret, firmissimum cognitio¬ 
nis humanae aedificium, sed quod ad externa tantum explicanda valeat, inchoavit 
recte admonens, hoc pacto veritatem rerum frustra quaeri nec sensibus ministris 
quidquam posse sciri. Anaxagoras denique (Aristot. Metaph. I, 3. b. 15. olov i vijcpcov 
iqxxrrj ttuq’ elUyoviug rovg ngozegov ) primus rerum descriptionem et motum 
mentis infinitae vi ac ratione designari et confici pronunciavit. Cumque totum se 
ad cognitionem naturae et coelestium contemplationem transtulisset, prae sapientia 
illa coelesti prudentiam humanam contemsit naturamque mythologorum super¬ 
stitionibus liberatam omnia ciere et agitare voluit et motibus et agitationibus suis. 
Quum igitur nihil ex nihilo ortum esse sibi persuasisset, homoeomerias cliemica 
varietate sui similes, cum primum confusae essent, in ordinem esse adductas dixit 
mente divina extramundana eademque separabili. Aeternam coeli siderumque in se 
remeantium circulationem a summo et mutationis et cognitionis principio rationibus 
mechanicis, non teleologicis explicare conatus parum quidem profecit, quippe ma¬ 
thematicis observationumque accuratarum subsidiis destitutus, tamen conaminibus 
suis aliquantum posteriorum et ipsius Aristotelis praecucurrit commentis quum hi 
astra in sphaeris tanquam animata a mundo sublimari distinguerent, non animadversis, 
quae multo rectius ab ipso disci poterant, motus liberi theorematis. Quod autem 
mentem divinam quasi otiosam induxit neque ejus imperio absoluto omnia subjecit, 
neglecta philosophia practica factum est, quod etiam Eleaticis acciderat, quorum 
ens illud unum et solitarium quum a mundi pulchritudine omniumque mutationum 
constantia prorsus esset diremtum, tum alto silentio tam virtutem hominum quam 
numinis divini sanctitatem premebat. 

Jam ad memorabilem illam periodum proprius accedimus, qua mox post victo¬ 
rias de Persis reportatas in omnibus fere Graeciae civitatibus et imprimis Athenis 
tanquam in prytaneo humanitatis graecae incredibilis morum et opinionum facta est 
mutatio. Auctae er v ant opibus et gloria rerum gestarum civitates liberae; artes in¬ 
genuae et praecipue poesis ad maturitatem eximiam pervenerant; Iiterarum amor et 
philosophiae multiformis studium animos civium praesertim juventutis alacris et fidu¬ 
ciae sui plenae accendebant ; accedebat mercatura et expeditionibus multiplex rerum 
usus et prudentia. Jam v dudum rerum publicarum conditio ita erat comparata ut 
ingeniosissimi cujusque studia ad artem dicendi variamque eruditionem incitaret. 






Quum antea gymnasticae, explicandis poetis et musicae tantum operam dedissent, 
jam ad mathematica physica rhetorica politica alia cum fervore incumbebant. De 
legibus moribus religionibus institutisque populorum disputari coeptum erat; incer¬ 
tae coelestium suspiciones hominibus umbratilibus relinquebantur, quae ad vitam 
forensem atque occupatam faciebant edoceri cupiebant. Quod jampridem in magna 
Graecia a Pythagoreis et Eleaticis, nominatim a Zenone factum traditur, ut scho¬ 
las pro mercede aperirent, a Sophistis praesertim Athenis fieri coeptum erat. 
Non enim Socrates primus a rebus occultis ab ipsaque natura involutis philoso 
phiam avocavit et ad communem vitam adduxit, Sophistarum hoc fuit, quorum 
vitia magis quam merita vulgo commemorantur nec temere, verum si quaeris, 
dijudices, utrum corrumpere aut corrumpi saeculo an ipsis impertias. Jampridem 
de diis popularibus totaque mythologia dubitari occoeperat nec quae in vita com¬ 
muni et poetarum operibus exstiterant honestatis praecepta, satis firmis nitebantur 
principiis. De principiis vero tummaxime agebatur. Quid mirum in tanta ingeniorum 
agitatione tantaque artium ac disciplinarum recens nascentium varietate res gravissimas 
non continuo faciles nactas esse explicatus neque honestatis religionisque illico extitisse 
vindices atque restauratores. Sophistae pleraque de superiorum sententiis ad com¬ 
mune judicium popularemque intelligentiam accomodabant, pauca, si rhetoricas artes 
exercitationesque exceperis, de suo afferebant. Sceptica eorum dialectica lusionibus 
ingenii vexatoriis delectabatur, quas a Zenone eleuchi sophistici auctore mutuaban¬ 
tur neque illnd Heracliti ndvza slvai xal firj sivut de omnibus in utramque partem 
disputari vetabat. Quum igitur iisdem de rebus alias aliud et sentiri et judicari ani¬ 
madvertissent rerumque fluxarum imaginem esse cogitationes, cogitationum sermonem, 
jam omnis veritas humana eo modo contineri videbatur, quo sibi quinque rerum 
notitias informasset et cum aliis communicare calleret. Quidquid igitur ex cujusque 
re esset, artis rhetoricae lenociniis arbitrariique judicii dexteritate asserendum cen¬ 
sebant. Justum non- natura, opinionibus callideque institutis contineri. Non eum cen¬ 
sebat esse sapientem Protagoras Sophistarum facile princeps, qui aliis vera scientia 
praestaret, id enim contingere nemini, sed qui quidquid ipsi placeret, alteri persua¬ 
dere didicisset. Homini hominem mensuram esse omnium rerum. Hinc indidem prae¬ 
terita et mathematica et morali evidentia ista decantata: duo Xoyovg slvai neQi navxog 
TiQuyfiaTog uvTUfStfxevovg d^l^Xoig- om sfocu avxiksysiv. nuvxa slvai uXiyd-ij. xov i]xxco 
Xoyov xQsixza) noislr. Ut Protagoras Heracliti, sic Gorgias Eleaticorum abutens pla¬ 
citis, quamvis ad omnia confidenter respondere paratus esset, negationibus omnis 
cognitionis humanae fidem prorsus sustulit atque evertit. Non enim esse quidquam 
asseverat; et ut sit, cognosci non posse; et ut queat cognosci, esse tamen ejus¬ 
modi ut nequeat promi atque ad audientes perferri. Quis talem disputandi soller¬ 
tiam miretur, quum ejus praecepta non ad honestatis rationem, sed ad cupiditatum 
turpitudines accommodarentur, brevi inanem atque jactabundam argutiarum capta¬ 
tricem pravitatisque ministram evasisse. Tamen aliquem fructum neque eum me- 

diocrem inde tulerunt. Primum apparuit quam parum validis rationibus niterentur su¬ 
periorum philosophorum de rerum cognitionisque fontibus commenta; deinde vel inviti 
sophismatum et cavillationum lusibus admonebantur, quam vagus et ambiguus etiamtum 
esset Graecorum sermo, quam parum justae et parum perspicuae essent pleraeque 
notiones ac definitiones, quam facile vel per linguae ambiguitatem et grammaticae 
negligentiam falsa veri speciem induerent, quot denique modis eadem defendi atque 
vicissim impugnari possent. Postremo fieri non potuit quin quum rhetorum artes, 
nisi cum justa rationis disciplina essent copulatae, inanes et desultoriae argueren¬ 
tur tum ista ipsa de omnibus dubitandi atque in utramque partem disputandi sol¬ 
lertia optimi cujusque animus ad absolutae veritatis studium honestatisque dignitatem 
accenderetur. 

Exstitit Socrates ( avrovQyog t rjg qulovocpiag ) virtutis veritatisque vindex, viret 
in discendo et in docendo plane singularis, qui quum multum patriae et saeculo, 
plurimum sibi debuit. In quo Sophistarum artes atque argutiae, quibus omnis et vitae 
communis et philosophiae principia labefactabant, eo maxime valebant ut quum 
ipsius ingenium magis acueretur tum vero quidquid reconditum esset in ejus animo 
honestatis fortiter emicaret. Quumque non cum indignantis auctoritate, sed cunr iro¬ 
nia contradicendum esset, ita ipse sophistam egit ut facile omnes captiose interro¬ 
gando atque argute respondendo superaret. Verum dum strenue ac subtiliter se vir¬ 
tutis propugnatorem praestat, dialecticam, quae a Sophistis ad disputandi jactantiam 
et fallaciam conversa erat, rursus ad veritatis indagationem revocavit ac doctrinam 
de humana scientia ej usque natura ab eorum sophismatis defendit et admirabiliter 
emendavit. Atque ex ejus disputationibus de rebus bonis et malis ea methodus lo¬ 
gica quasi enata est', quam exinde solam justae disciplinae accomodatam pueri e$ 
compendiis imbibere solemus. Eadem duce, quae in disciplinis fere omnibus etiam¬ 
tum dissipata et dispersa fuerunt, brevi artibus concludi et breviore via doceri 
coeperant. Quodque Socrates non literis in libris, sed sermonibus in ipsis hominum 
animis sibi scribendum ratus colloquendo ipse inchoaverat, id scribendo praestan- 
tissimi ejus discipuli ita perfecerunt, ut omnium seculorum magistri veraeque dia¬ 
lecticae et inveniendae et condendae doctores evaserint. 

Adhibebat enim in sermonibus, quos de rebus ad bene beateque vivendum va¬ 
lentibus instituisset, artem obstetriciam illam, qua ex animis notiones inchoatas ita 
eliciebat, ut non a Socrate didicisse, sed ipsi reperisse sibi viderentur. Omnia au¬ 
tem ad boni honestique sensum tanquam ad certissimum verissimumque judicem re¬ 
terebat. Atque ita sapientiam de Coelo, in quo physiologi quasi extrinsecus oblatam 
suspicati erant, devocatam in animi conscientia collocavit et simpliciter providentia 
fretus quaeque vera essent sibi concinere debere ratus, quum de rebus singulis 
disputaret, omnia ad earum cum notionibus necessitudinem revocavit. Aristot. Metaph. 
13, 4 . ^awQuiovg ds negi t ag rj&ixag uQerug nQuyfiuisvofxevov xccl negl xovtwv oql^s- 
od(u xu&oXov fyrovvxog nguitov, — ixsTvog evhoyoog etyret zo zi l<m. ovXloyi&G&ou 

yu.g —Svo yuQ iai.iv , a xig av cavodwtj SancgccTSi dixaiwg ,rovg r’ inaxxLitovg Ao- 

yovg mi to bfJifeo&ou xu&oXov- Tuvva yctg sgtlv Ufiycj negi uoyrjv emujTijurjg. dAA’ o 
Iuiv 2'coxgdzrjg tu xu&ohov ov ycogiorcc mokiy ovds zovg ogicsiiovg. Hac ille disputandi 
via, quas Heraclitus sv ra> xoira> loycp, quamquam nou repererat, at significaverat 
tamen, leges normasque generales in dialectica demum perspicue proponendas di¬ 
scipulis reliquit. Atque hic meminerimus semel tantum post hominum memoriam 
repertam esse logicam, qua demum inventa omnes artes disciplinasque paulatim in 
eas compendiarias formas esse redactas, quibus posteriores paene innutriti oblivisci 
solemus, cui hanc institutionis partem utilissimam acceptam referre debeamus. 

Quae ex Socratis disputationibus proseminatae erant familiae inter se plurimum 
dissentientes, in eo quod sibi res, non rebus se subjicere vellent, concinuerunt, 
in principiis dialecticaque ratione continuo vehementer discesserunt. Inanem quidem 
disputandi solertiam et rhetorum festivitates argutiasque minus curantes in notioni¬ 
bus earumque cum rebus necessitudine veritatem non sine negotio et labore inve¬ 
stigabant et grammaticis subtilitatibus et metaphysicis nodis haud paucis impediti. 
Ex quibus Cyrenaicis placebat non dari criterium veritatis omnibus commupe, com¬ 
munia autem poni judiciis nomina; Antisthenes et Cynici suam cuique rei proprie¬ 
tatem esse rati et res singulas definiri posse negabant et argumentationum conclu¬ 
siones tollebant. Itidem Megarici de variis-notionibus et inter se et cum rebus con¬ 
jungendis dubitantes vim rationemque praedicatorum funditus sustulerunt. Iidem de 
connexis de possibilitate de principiis primis sine aliquo fructu commentati similiter 
atque postea Stoici, ignorata notionis generalis necessitate neglectaque judiciorum 
quantitate totam doctrinam de judiciis et argumentationibus inscite ex formis singu- 
feribus et hypotheticis duxisse videntur. In disputationibus regressu ad principia 
praetermisso conclusionibus, non assumtionibus adversarios ursisse atque vim indu¬ 
ctionum argumentatione ex similibus sublata labefactasse narrantur. Quid quod non 
defuerunt, qui Stilponem ex eorum familia paulo post Aristotelem jam de synthe- 
ticis judiciis generalibus subdubitantem cogitasse censerent, quod ex locis citatis 
equidem haud dubitaverim an non satis recte concluserint. (Plutarch. adv. Colot. 
p. 22. 23. Diogen. L. 2, 119. Simplic. in phys. Arist. 20. 26.) 

Ex his omnibus unus Plato Socraticam, cum philosophandi rationem pulchri boni 
et maxime veri amore animatam optime retinuit, tum praecipue disputandi metho¬ 
dum dialogorum plane nova scriptione ita excoluit, emendavit ac vel erroribus pro¬ 
movit, ut mox in certam artis normam redigi posset. Hoc quidem ipsum non cade¬ 
bat in poeticum ejus, ingenium. Aliquanto majus dialogis scribendis molitus est, ut 
non sua solius sed etiam praestantissimi cujusque philosophorum et superiorum et 
aequalium placita cum adumbraret tum critica ratione excuteret. Quo factum est ut 
ejus libri quum rerum sententiarumque varietate et copia a Systematicorum jejuni¬ 
tate abhorreant, tum legentium ingenia egregie alant, acuant atque ad inveniendum 
excitent. Eadem enim obstetricia vereque inventrici arte non solum dialecticae con- 






stituendae viam melius munivit, sed etiam, dum mundum intelligibilem magnifice ex¬ 
plicat, Graecis et Romanis purioris religionis fontes aperuit. Attamen perdifficilis 
est in tanta librorum superstitum copia sententiarum nexus et cohaerentia. Namque 
ea est mimorum dramatumque natura, ut sermo incerto quasi exitu temere vagari 
filumque Ariadnaeum saepissime per anfractuosas disputationum ambages rumpi vi¬ 
deatur; multa dedita opera occultantur, plura mythis allegoriis et jocorum venu¬ 
statibus involvuntur; nonnunquam philosophus veram sententiam dissimulat, aliena 
ut in Parmenide Eleatica, in Philebo Pythagorica, non sua utitur dialectica vel quod 
in Timaeo factum videmus, dum a Pythagoreis probabilem aliquam creati mundi 
mutuatur imaginem, earum rerum ambitum transgreditur, quas proprie se scire 
profitetur. Veruntamen, licet nullam perspicue constitutam reliquerit universi sy¬ 
stematis descriptionem, quantum et quomodo suis inventis adeoque luxuriantis in¬ 
genii erroribus ad promovendam dialecticam contulerit, facile ex Socratis Xeno¬ 
phontei cum Platonico comparatione dijudices. Aristoteles (Metaph. 13, 4.) Platonem 
cum ex Heracliti sententia omnia, quae sub sensus caderent, fluere nec stabilem 
fluentium esse scientiam teneret, a Socrate contra notionis et definitionis fidem ac¬ 
cepisset, ut utraque sibi contraria conciliaret, ideas seorsum praeter res statuen¬ 
das effinxisse. Hinc consequi ut omnium promiscue universalium ideae esse deberent. 
Quarum formas innumerabiles ut unitatis iffecessitate contineret, illud Unum Parme- 
nideum in Boni ideam convertit, cujus perfectione absoluta, quum universam for¬ 
marum finitionumque varietatem in se recepisset totumque idearum quasi corpus 
optime articulatum complecteretur, factum esse voluit, ut omnia, quae sunt, veri¬ 
tatem congruentiam et pulchritudinem accepissent. De rep. YI, E. zovto zoivvv ro 
Ttjv dXry&eiav nuQEyov zoZg yiyvcoaxofievoig xal rw yiyvwoxovzi vijv dvvauiv dnodidov , 
zrjv zov ayu&ov Ideo.v cpd&i eivai , alziav d’eniGzrjur]g oyaav xal uXiyfrsiag , cu? yiyvco- 
qixofiavrjg fiev diu vov- ovtoj da xuXwv dficpOTEQojv ovzcjv yvcooseug re xal dXiyfrsiug uXXo 
xal xuXXiov ezi zovzcov rjyovfievog avzo OQ&dig rjyrfost. — 509. B. dXX* code fidXXovzrjv 
slxovu aiizov, en imaxonei. nwg; zov yXiov zoig ogwfievoig ov fiovov zrjv tov oquo&cu 
dvvafiiv nuQsysiv cptjosig; dXXd xal zijv yivsaiv xaUav^v xal zQocpijv, ov yevsoiv av- 
tov ovra. xal zoZg yryvaiGXOfievoig zoivvv fit] fiovov ro yiyvwoxeG&cu cpavai imo tov 
uya&ov TtaQslvai, dXXd xal to eIvui re xal rryv ovaiav vn exeivov avzoig ngoaelvai, 
ovx ovolag ovzog zov dyu&ov, dXX’ezi enexeiva zrjg ovoiag 'nQeafieiu xal dvvdfiei vueq- 
eyovzog. Quodsi meminerimus, quantum res sensibiles, quae quum perpetuo muten¬ 
tur et cogitari nequeant, esse negantur, ab ideis distent, quas mutationis expertes 
uniusmodi et simplices cogitando tantum assequaris, facile patebit totum mundum 
externum revera prorsus sublatum et illum tantum relinqui intelligibilem, qui cum 
ejus mensura Deus sit (Plato de legg. IV. 716. c. 6 drj fteog zifiZv ndvzcov yorjfiduvv 
uezqov dv eirj fidXiozu xal noXv fidXXov ij nov zig , oog cpuaiv, uv&Qomogi) pura mente 
judice rerum verissima cernatur. Hinc jam intellexeris, quod in Timaeo ipse iden¬ 
tidem profitetur, totam ejus rationem physicam in verisimilitudinum tantum versari 

suspicionibus missaque effectorum ex effectionibus explicatione, quam in Phaedone 
se frustra ab Anaxagora exspectasse narrat, teleologicam mundi generationem ab 
ipso magis oblectationis quam scientiae caussa esse prolatam. Indidem patebit quum 
in Opinabilibus liberrime Pythagoreis symbolis mythorilmque involucris utatur ne¬ 
que in sixaaiag imaginibus magnopere sibi constet, cur in absolutae , veritatis scien¬ 
tia in locum numerorum idearum, quas et res et cogitata imitarentur, substituerit 
participationem. Quum enim omnia mentis nostrae notitiis concludi nihilque nisi no¬ 
tionibus finitum comprehendi posse videret, suspicatus est esse in rebus naturas 
aliquas per se constantes atque ab omni mutationis temeritate immunes. His quod 
esse atque cogitare unum idemque videretur veram essentiem ultro attribuit, ani¬ 
mos autem, quasi idearum harmoniae cujusdam praestabilitae participes et ipsos 
divinitus ideas esse existimavit. Quorum quoniam lapsu e vita divina, qua Deus to¬ 
tius Universi veritatem ipsis monstraSset, idearum notitia obscurata esset, philoso¬ 
phorum id maxime esse ut recolenda veri recordatione notionum per similitudines 
rerum discurrentium ope amissam cognitionem restituerent. En idealismum tran- 
s,cendentalem, quem Kantius noster revocavit atque antinomiis confirmavit, a Deo 
quidem suspensum, at humanitus in meris notionibus earumque admirabili cum ideis 
concentu positum. Quum enim haec omnia, quae oculis cernimus, simulacrum tan¬ 
tum mundi intelligibilis sint sensuumque Cognitio speciosior quam verior nobis of¬ 
feratur, notionibus explicandis docet philosophus veras rerum aperiri notitias. Quas 
ut recte sequamur atque ad idearum similitudinem conspirare intelligamus, ratio¬ 
nibus nos jubet rerum universitatem contempjari, non ex effectis ac testimonio sen¬ 
suum doceri. Quod qui faciat non minus videlicet imaginem tantum videre quam qui 
rationis principia sequatur. Sic omnia eo redeunt, ut recte cernendis conjungen- 
disque notionibus, dum a multis similibus ad ipsum simile, a multis legibus ad legem 
ipsam dirigimur, definitiones notionum generalium investigentur, non minutae illae qui¬ 
dem, sed quae totis voluminibus copiose exponantur. Ejusmodi expositione in libris de 
rep. ethices et politices grandis imago spectanda proponitur, qua per omnem homi¬ 
num vitam et privatam et publicam dominari oportere docetur Boni Justique ideam. 
Similiter in Timaeo ne sensibus nihil tribueret, id agendum putavit philosophus, ut 
accita experientia magistra, verisimilia ad rationis normam exploraret atque Boni ideam 
cum per universitatem rerum tum in hominum natura expressam esse doceret. 

Platoni jam ab initio dum simplicem Socratis de notionibus doctrinam amplexa¬ 
tus primae periodi dialogos de virtutibus de amicitia de linguae origine de vera 
eloquentia aliis composuit, suam de ideis sententiam quamvis primo obscure obver¬ 
satam esse, vel ex Lyside suspiceris, quam scriptionem si minus omnium primam, 
at in prioribus fuisse fere constat. Deinde gradatim ab ejus loci indagatione, qui 
est de virtutis doctrina et scientia, ad ipsius scientiae naturam processisse videtur. 
In illa enim quummaxime virtutem positam esse a Socrate acceperat. De scientia 
igitur quinque dialogis praecipue dialecticis disputavit. In Parmenide primum fun- 








damenta et difficultates cognitionis intelligibilis (rov ovxwg orrog) quasi auspicans 
subtiliter et propter praedicati subjectique commutationem paene taediose contra 
Megaricos ex parte tantum suam de essentia sententiam exposuit. Deinde in Theae- % 
teto eorum, qui ut Protagorei Heraclitum sequentes scientiae originem a visis et 
sensibus repetebant, quid cognitio non esset argumentans refutavit opiniones. Tum 
in Politico hominum civilium prudentiae, in Sophista sophistarum calliditati vera 
philosophia opponitur, postquam illud Eleaticorum ens abstractum ad veritatem 
parum efficax esse subtiliter demonstravit atque in formis logicis vera essentiae 
vestigia, quae in Parmenide et Theaeteto procul secutus erat, expressa esse fusius, 
quam perspicue docuit. Quibus additus esse videtur Meno dialogus nullam plane 
scientiam mere extrinsecus tradi posse, imrao quidquid veri discatur adjuvante tan¬ 
tum magistro ex inchoatis animi notitiis elici docens. Sic quot gradibus ex inanibus 
illius antri umbris ad solem escendendum sit, totidem ab oculorum consuetudine 
jier singularum disciplinarum cohaerentiam ad illud artis dialecticae fastigium sola 
mente perveniri. Quidquid praeterea in dialogis majoribus Phaedro, Symposio, Phae¬ 
done, libris de rep. et de legg., ubi de summis metaphysices capitibus disputatur, 
praeter translationes symbolicas de dialectica recte adhibenda edocemur, ubilibet 
in media logica ita versamur, ut illius loci in Philebo de notionum ambitu com¬ 
plexuque summae admirationis pleni: ull’ IctIto toiovtov rmv loywv clvtmv atiavuTOv 
xai a'j'i]Qcov nu&og lv rjixTv, usque in mentem veniat. Nec mirum; namque ad puris¬ 
simum idearum splendorem nusquam nisi per mediam logicam recte pervenitur, in 
qua cum multa minus recte perspexisset, certum quodque firmiter traderetur sy¬ 
stema condere non valuit. Quum enim vim et potestatem formarum logices in notio¬ 
nibus generalibus earumque conclusionibus reperisset nequedum a metaphysicis 
discerneret, primum opinione praejudicata Eleatica, deceptus toti experientiae tan- 
quam temerariae fidem denegavit. Deinde idearum splendore quasi occaetatus 
ignorata judicii forma logica notiones, quibus res singulae subordinandae sunt, ita 
notionibus comparavit ut vel contra Parmenidem nonesse esse posse contenderet 
neque syllogismorum ad summa principia reductiones satis animadvertit. Contrarie 
et contradictorie opposita permutari, elenCho sophistico subinde redargui et saepius 
imperfecta inductione e contrariis et ex consequenti analogica perperam concludi 
neminem praeterierit nisi ignarum. In hoc vero vel maxime peccavit, quod non 
tenuit in enuntiationibus subjectum habere substantiae auctoritatem, praedicatum 
accidentis locum occupare et quidquid abstracti cogitemus, ad substantiam esse 
reducendum. 

Nihilominus mirum quantum de dialectica meruit. Omnium primum novam maxi- 
mique momenti protulit divisionem agitationum mentis, quas docet totidem respOn- 
dere rerum generibus (de rep. VJ, fin.). Duo docet esse reimm genera intelligi- 
bilium aspectabilium. Horum utrumque rursus in duas partes eodem ambitu describi 
jubet, quarum altera res ipsas amplectatur sensibiles, altera earum imagines pro- 





ponat. Quae in sensus cadant aut res ipsas esse quas vel natas vel arte factas cerna¬ 
mus aut earundem simulacra, quo referendae sint umbrae quaeque in aquarum speculis 
conspiciantur adumbrata. Utraque opinabilia. Simili modo quae sola mente intelligi 
queant, in duas partes item aequales ita dividi posse ut quum alterius formis sub 
sensus cadentibus utentes ex sumtionibus non ad principium, sed ad finem conten¬ 
dere cogamur, in altera rursus parte missis imaginibus ideas puras per se specte¬ 
mus, quarum contemplatione a sumtionibus regredientes ad principium aliquod ab¬ 
solutum totum cogitationum iter conficiamus. Illud geometras facere qui figuris 
pictis tanquam imaginibus utentes ea spectare conentur quae non aliter quisquam 
nisi mente spectare possit; hoc autem philosophos, qui sumtionibus quasi ascendendi 
conandique causa usi nihil sensibile omnino adhibeant sed notiones ipsas per se ad 
ipsas ac desinant in notionibus. Ideas puras et a sensuum contagione secretas in- 
telligentia (yoqaet) cognosci, earum imagines sensibiles intellectu (diavoioi) percipi; 
res sub sensus cadentes fide (ntaxei) harum denique simulacra conjectura (ehaaia) 
cerni. Tam perspicue disciplinam philosophicam jam a mathematica distinxit, huic 
schematum evidentiam et methodi progressum, illi notionum explicationem et me¬ 
thodum analyticam tribuens. In physicis -quidem quamvis mythos commentis e na¬ 
tura petitis nimis dedecorare sibi indulgeat, observationum experientiaeque contemtu 
minus profecit, tamen quum mathematica plurimi faceret adeoque spatium ejusque 
rationes quodammodo pro materia sumeret, discipulos inprimis Alexandrinos multo 
post scriptis suis miro ardore incitavit ut excolendis disciplinis mathematicis certa 
investigationis naturae firmamenta instrumentaque pararent, praesidium post multa 
secula contra cosmologica magistri somnia futurum efficacissimum, Platonici enim 
Timochares et Aristyllus coelum circulis primi descripserunt, quod Hipparcho et 
Ptolemaeo postea etiam melius successit; Euclides geometriam et opticam promovit; 
Archimedes denique et Apollonius mechanicam et curvarum theoriam repererunt, sine 
quibus, quae multo post Kepplerus et Galilaeus in stellis melius observaverant neque 
explicari nec totam astronomiam funditus reformare potuissent. Deinde abstractio- 
nem. Eleaticam a fythagorica ita distraxit, ut hac cognitionem intelligibilem cum sen¬ 
sibili ratione quadam adulterina conjungeret simul monens, ne eam intuentes somnia¬ 
remus omniaque in loco aliquo et sede esse, quod vero neque in terra neque in 
coelo usquam esset, id nihil esse perperam stattieremus. In dialectica postremo hoc 
plurimi faciendum, quod suam cuique animo invisibilium intrinsecus a deo impres¬ 
sam esse scientiam constanter tenuit, quae enotaretur per definitiones. Quodsi ideas 
usque a notionibus separasset, quod Aristoteles perfecit, ipse formas logicas a meta- 
physicis distraxisset neque in mysticismum aliquem logicum incidisset. Verum sub¬ 
stantia, necessitate atque immutabilitate confusis, dum pro notionibus npeticis sub¬ 
inde notitias empiricas, saepius adeo comparativas ponit, vel invitus meris notionibus 
(tw avxw xa ) idearum) xo ovxcog eheu concessit, quibus praestigiis, id quod ipsi in¬ 
ductoria via procedenti nusquam probatur, posteriores et mundum et deum ex no- 

tionibus somniantes effinxerunt. Quod quorsum spectet, facillime ex Phaedone 
liqueat, ubi animorum immortalitatem ex necessaria notionis vitae cum notione 
animi copulatione, dum copulam esse cum vera ejus verbi positione commutat, para- 
syllogismo a Kantio recte ac funditus sublato concludi voluit,- id quod Aristotelis 
acumen non latuit. (Kantii erit. rat. pur. dialect. transcend. lib. poster, cap. I. de 
paralogismis rat. pur. pag. 289. ed. VI ae ) 

Qui vir acutissimus quum probe,perspexisset systema magistri culminis can¬ 
theriorumque contignationibus superne contineri, nullis infra stabiliri fundamentis, 
quod a Sophistis Socrate Socraticis et praecipue a Platone optime praeparatum erat, 
sollerti diligentia perfecit. Praecepta disputandi a rebus ipsis, de quibus disputa¬ 
batur, separavit et demonstrandi viam analyticam docuit primus. Arist. de sopii, 
elench. 33. fin. negi ^dv xcov QtjxoQixm 1 vjvjj()%£ Ttollu xcd nalaiu tu leyofieru, tieqi 
8&tov tjvlloyl&a&iu navxeldig oidev sfyofxev tvqotsqov ullo liysiv, ull' ij xQi^ij tr]rovv- 
xeg nolvr yQovov inovavpev. Quumque magna esset varietate studiorum totumque 
doctrinarum artiumque orbem curiosa vel in minimis naturae operibus diligentia 
amplecteretur, disciplinam non modo condenda logica accuratius firmatam, verum 
etiam satis exstructam copioseque constitutam altj&wg h (piloooyiq nevxu&log po¬ 
steritati reliquit. Itaque non solum primus post hominum memoriam philosophiae 
universae disciplinam perpetuis praeceptis ordinatam , sed etiam perfectissimum in 
tota antiquitate omnium ejus partium artificium composuit idque tanta definitionum 
totiusque descriptionis perspicuitate, ut etiamnunc logices, metapliysices et psycho- 
logiae summa capita ad eum referantur auctorem. Constituta logica quidquid ex 
superiorum aequaliumque scriptis disci poterat, undique congessit suis inventis lo¬ 
cupletavit in locos classesque distribuit confusa discrevit certoque vocabulorum usu 
signavit argumenta tam varia et gravissima, dum universam mente rerum naturam 
complectitur nec vero res humanas negligit, mathematica, mechanica, physica, phy¬ 
siologica, politica, moralia, historica, alia ordine explicuit et ad primas rationes 
reduxit, postremo etiam altius evolavit ad philosophiam primam doctrinam plane 
novam effingendam, quae ceteris omnibus longe certitudine et auctoritate praestaret. 

Sed in viam redeam; disputabam de dialectica. Arte logica armisque dialectices 
regnum constituit aliquanto diutius quam quod regius alumnus constituere concu¬ 
piverat duraturum idque tantum, unde quum ad res cognoscendas recte dijudican¬ 
das oinninoque ad veritatem rationibus argumentisque stabiliendam tum ad doctri¬ 
narum artiumque ad omnem vitam fructuosarum normam constituendam per secula 
usus redundaret uberrimus. Totum organi corpus et quidem inverso fere atque edi 
solet ordine ab ipso conclusum esse libri aureoli de sophisticis elenchis epilogus 
et Topicorum initium ab auctore assutum significant. In libro elenchorum artes 
disputandi sophisticas propositis fallaciarum laqueos «vitandi praeceptis funditus 
sustulit; Topicis dialecticam licet ex quibusdam locis totam absolvere cogitarit, ex 
parte tantum non sine magno totius disciplinae detrimento absolvit. Hinc ad Ana- 

lytica explicanda ductus in prioribus syllogismorum categoricorum figuras modos¬ 
que perscrutatus est, in posterioribus doctrinarum artificium quemadmodum demon¬ 
strationibus definitionibusque rectq conficeretur perdocuit. Quibus libellos de cate¬ 
goriis et de interpretatione ad judiciorum et notionum vim et relationes illustrandas 
adjecit praestantissimos, quippe qui soli ad errores dialecticae Platonicae diluendos 
suffecturi fuerint illud praesertim evincendo hanc esse substantiae vim et potesta¬ 
tem, ut significet hanc rem (rode zi) neque aut in altero sit aut praedicetur de 
quoquam. Jam hinc luce clayius factum est Pythagoram formis mathematicis, Pla¬ 
tonem notionibus, quum eorum uterque necessariis aeternisque cogitationum gene¬ 
ralium formis necessitate logica deceptus essentiae fidem ultro tribuisset, substan¬ 
tiam essentiamque quasi jam adhaerentem sumsisse. Quod in logicis significasse 
contentus in libris metaphysicis acerrime et subtiliter res singulas demonstrat solas 
esse substantias, formas mathematicas et notiones generales, ut r 6 sv, zo ov non 
per se et seorsum constare, sed mera esse categoremata. Sed mirum dum substan¬ 
tiam quaerit, ipse categorema modale logicum formam formarum invenit. Accedebat 
quod etiam Zenonis dubitationes de spatio cogitatione non absolvendo, quae quid mo¬ 
menti haberent Plato parum perpenderat, temporis continuitate recte perspecta sustu ¬ 
lisse sibi videbatur. Itaque relicto idealismo illo transcendentali ad Joriicorum placitum 
relapsus in sphaera mundi adspectabili eaque finita veram rerum essentiam posuit 
a Platonis praeside illo bono sanctoque mundi intelligibilis, cujus haec, quae oculis 
cernimus, simulacrum tantum essent, valde abhorrentem. Quamvis enim ad imaginem 
mundi in Timaeo delineatam proxime accedat eosdemque animantium gradus varios- 
que modos a plantis ad astra servet, tamen dici non potest orbis iste astrorum 
continenter in se remeantium quamvis sublimis quantum ab illius sphaerarum har¬ 
moniae psycliogoriiaeque splendore distet atque frigeat. Hic non fabulis mytliisque 
ullus est locus; contemplationem coelestium, quae foris sunt, sapientia sequitur; 
res humanae cum virtute ethica ab ea separantur et admodum tenui filo doctrinae 
de entelechiis cum universitate rerum colligantur. 

Quemadmodum Plato ex notionibus comparativis, Eodem et Altero, Bono et 
materia informi omnia ideis interpositis et gigni et animari vult, ita Aristoteles a visis 
profectus ad substantiam ascendit formalem, quam artificiosa facultatis in actionis 
motum transeuntis expositione materiae dominam rerumque creatricem, quod Plato 
cogitari vetuerat, vel in spatio adeoque effectionibus paene adspectabilem constituit. 
Materiam docet inertem rem ad omnia paratam tantum potentia esse, sed fieri non 
posse quin aeternae cogitationis vi et efficacitate ad actionem transeat atque ani¬ 
metur. Quam perennem formae et materiae copulationem quum per totam univer¬ 
sitatis fabricam nisu quodam formativo a stellis deorsum per ideas non otiosas illas 
Platonicas, sed mutationis generationisque genitrices omnia ciere, creare, animare, 
atque ita permeare, ut cogitando ad se redire suaque beatitudine frui videatur, 
quasi divinans doceat, tamen admodum humanitus illud caput rerum atque bonitatis 

pulchritudinisque finem tanquam perpetuum motorem immobilem in ultima sphaera¬ 
rum circumferentia collocat. Quam volent licet nonnulli illos (Metapli. XII, 7. ^ de 
vorjatg f\ xad'’ avxrjv xov xu&’ o.v xd uqigxov xui q (auXmstcc xov /.luXiaru. avxov de 
roso o vpvc; xaxd (.isxdhyipiv tov vorjxou. vorjxog yuQ yiyvexai xhyydrcov xai vocor woxe 
xuuxdv rovg xui vqtjxov * xo ydp dexxixov tov votjxov xcd xrjg ovoiug vovg , eveyyei de 
eycov. — avxov aQu rose, ecneQ saxi xo xqutigtov xul eaxtv rj vorjoig voijaecog vorjcng^) 
locos demirentur, illa cogitationis una et perpetua vis, quae tempus et spatium in¬ 
dividuum facit, summus veri arbiter et auctor, quid aliud est, verum si quaeris, 
quam mentis humanae commentum ex experientia ductum, sibimet ipsum repugnans, 
simul finitum atque absolutum. Non essendi, cognoscendi scilicet principium requiritur. 

Tantum igitur abest ut sensibus praeter rerum indicium quidquam tribuat, ut 
totius experientiae complexum, cujus veritatem contra Platonem vindicat, uni men¬ 
tis imperio subjiciat. Sensibus docet formam sine materia percipientibus ultro 
fidem habendam; quotiescunque erretur, solius mentis culpa fieri, quippe ex qua 
sola universae sensibus ministris rerum notitiae enascantur. Universalia autem, quod 
semper et usquequaque fiant, ita esse comparata ut rerum naturam necessario con¬ 
stituant, adeoque ex ipsis omnes causarum nexus repetantur neque aliunde pendeant 
quam a caussa caussarum omnisque veritatis auctore deo. Qui autem factum sit ut 
in vulgus sensibus et experientiae nudae patrocinari mentemque humanam tabulae 
rasae, quae extrinsecus inscribatur, comparare existimetur, mox videbimus. 

Primum neque omnia neque in infinitum demonstrari posse docet; utrobique 
standum esse hinc a sensibus hinc a principiis ultimis, quae demonstrationis neque 
capacia sint neque Indigeant. Inter utraque demonstrationes interjacere quae syllo¬ 
gismo et inductione fiant et axiomatis per se certis regantur. Quae axiomata duo 
potissimum posuit logica formulam repugnantium et exclusi tertii atque apagogice 
contra Heraclitum et Protagoram defendit. Syllogismo dialectico ad res probabiles 
dijudicandas relegata, ut scientia condatur syllogismis procedi debere a proposi¬ 
tionibus noti denuo demonstrandis. Quum autem et progressu ab universalibus ad 
res singulas et vicissim regressu opus sit, ea quae nobis per sensuum evidentiam 
innotescant inductione ad essentiam ascendere, quae natura tanquam universalia 
priora sint, ratiocinatione ab intimis naturae penetralibus ad attributa redigi. Sic 
in omni disputatione categoriis categorematisque ducibus quattuor caussas, ut quibus 
rei necessitas teneatur, investigandas ut per terminos medios (xo xl ryv eheu ) ne¬ 
cessaria demonstrationis principia prodeant i. e. definitiones. Itaque totius scientiae 
( STUGxrjfirjg ) cardinem in justis et definitionibus et argumentationibus verti. 

Ipse igitur quum totum disciplinarum ambitum definitionibus perspicue descripsit 
tum multiplici logices demonstrativae apparatu dogmatismi logici nimium defini¬ 
tionibus demonstrationibusque fidentis auctor exstitit. Verum ne scientia certis fun¬ 
damentis careret, summa principia ultra demonstrationem requirenda esse docuit 
universas easque necessarias rerum notitias ultimas. Quum autem hinc a sensibus 

nihil universale percipi illinc ratiocinationuih conclusiones nihil vajere ad summa 
principia, quippe ex quibus demonstratio ipsa penderet, probe perspexisset, negavit 
eorum nec demonstrationem esse nec nisi penes intellectum fidem esse ullam. Intel¬ 
lectum igitur non patientem illum, qui sensuum comparatione et inductione aleretur, 
at agentem suaque auctoritate primas propositiones deprehendentem et cogitantem 
principiorum principium statuit nihilque illo ut naturae ita scientiae auctore esse 
verius. , 

Quem vero tanquam solam humani animi partem immortalem quum foris intrare 
(Ar. de gener, animal. II. c. 3. Xeinexai de xov vox'iv fiovov 'frvQu&ev eneioievut nui 
&6tov dvat (xovov ), morte foras exire neque tamen de lubrica mentis agentis et pa¬ 
tientis copulatione usquam dixerit, qui animus humanus divinae mentis particeps fiat, 
qua comprehensione, quibusve finibus sua quasi vi prima deprehendat atque cogi¬ 
tet, plenam summorum principiorum cognitionem quodammodo deo reservasse, menti 
humanae meram ratiocinationum facultatem tribuisse putandus est. Sentiri quidem 
ea docet quodammodo, proxime percipi et quasi extrinsecus addisci (de anim. 3, 
6. anal. post. I, 10; I, 2; 1, 31. Met. VII, 10; 7.), quum vero viam et rationem 
evolvendi parat, ad inductionem ex recordatione saepius sensibus perceptorum, quae 
jam explosa erat, revertitur (Analyt. post. II, 19. Anal. pr. II, 21.) caute admonens 
(Anal. post. II, 5.): ovde yuQ o inaycov i'acog anodelxvvoi , ukX ofxcdg drftvOb xi. Nusquam 
accurate inquiritur, quomodo cognitio metaphysica (.imoxrjutj ccvvnodeixxog) indage¬ 
tur. Missis ideis Platonicis vel invitus ad empirismum logicum reversus totam illam 
gravissimam quaestionem paene intactam magnumque illud aenigma de summis princi¬ 
piis evolvendis aliis solvendum reliquit. 

At philosophiam primam condidit. Verum Metaphysicam, ad quam omnia diri¬ 
genda sunt, ipsam ad oculorum speciem erroresque et mechanicos et astronomicos 
accommodans neque dei divinarumque legum sanctitatem agnovit neque altius in ip¬ 
sius mentis naturam descendit. Cujus partes majores si eadem, qua inferiores (vovv 
naxJqtixov) diligentia examinasset et utrasque uno explicationum vinculo' copulasset, 
jam profecto illa amphibolia evanuisset, qua Kantius nuper admonuit philosophos^ 
ne notionibus comparativis vim verarum et idearum et rerum impertirent. In con¬ 
fusis quidem Metaphys. fragmentis saltuatim proprietatem sermonis usque premens, 
non mentis ratiocinantis secutus operationes illa lubrica via (r ij eig xo advmxov ccyovo?] 
UTtoOe^et) progreditur, qua rem aliter cogitari non posse pro necessitatis nota ac¬ 
cipitur. Adeo quod in logica brevi successit, ut via et ratione procederetur, in 
metaphysica non item; longis errorum ambagibus post duo demum millia annorum 
justa ejus methodus reperta est. 

Posthac in omnibus, quotquot exstiterunt, philosophis graecis nemo prorsus 
prodiit, qui Platonem aut Aristotelem sive ingenii magnitudine sive eruditionis am¬ 
plitudine aequipararit, neque per tria quae sequuta sunt secula quidquam novi ma- 
jonsve momenti ad promovendam dialecticam repertum est. Multa quae ab aucto- 











ribus familiarum maxime dissidentium tradita erant, omnifariam tentabantur, fusius 
exponebantur multiplicique disputationum genere inter se comparabantur; pleraque 
ad usum popularem et civilem translata quum ad novas logicae methodique subti¬ 
lioris normas excolebantur, tum iu ampliore observationum experientiae historiae 
criticae campo inprimis Alexandriae magis eruditionis vastae diligentia quam ingenii 
inventoris acie tractari coeperant. Nec non grammatica avia rhetorica matre logica 
nata paulatim incrementa capiebat majora. In philosophia, si locos de fontibus veri 
et falsi atque de comprehensibilitate innumerabilibus Academicorum et Stoicorum 
disputationibus nequidquam tractatos exceperis admodum nihil ad interiores cogni¬ 
tionis humanae recessus quo caput totius rei redit perscrutandos repertum est. 
Quid quod Scepticorum qui in veritate omnino desperanda gloriabantur tota ratio 
nihil aliud quam illud Gorgiaeum dilatavit: (Aristot. de X.Z. et G. 5.) om sfoaiyrjciv 
ovdsv ei d Efjxtv, uyvuxsTOv Etvctt’ Et Se nut E(jTt itat yvwtJtov , uXh* ov StjXcotov akXotg, 
Qui a Platone erant, locum de ideis, quod caput totius disciplinae erat, magis 
obscuraverunt, quam illustraverunt; plerique summa re neglecta aut ad Pythago¬ 
reorum numeros Jimaeique commenta aut ad populares de moribus disputationes 
descenderunt. Multo pejus proxime Aristoteli accidit, qui singulari chartarum casu 
perdiu jacuit, paulatim commentatores eruditos paucos, interpretes pessimos pluri¬ 
mos nactus medio demum aevo perpetuo regnavit magis organi auctoritate quam me-' 
taphysicae male intellectae dictatis. Jam vero Epicurus Democriti vestigia premens 
quum pauca in dialecticis mutaret sed ita ut quod corrigere vellet etiam deprava¬ 
ret tollendo definitiones neque quomodo efficeretur concludereturque ratio tradendo 
paene nudus et inermis veritatis fontem temere in sensibus posuit, quibus tanquam 
secundo loco anticipationem quandam addidit non aliunde videlicet quam ex iisdem 
sensibus oriundam. Sic in orbem actus, quemadmodum Aristoteli acciderat, etiam 
pejus erravit nec Democriti atomos cogitari tantum, non sensibus percipi neque ab 
anticipatione sua etiam ea, quae sensus plane fugiunt velut vacuum doceri posse 
satis accurate animadvertens. Huic autem ita discipuli se addixerunt ut quamvis 
plurimi per aliquot secula exstiterint, nulla fere disciplinae mutatio tradi memoriae 
potuerit. Academici jam ab initio in doctrina de ideis perspicue tradenda haerentes, 
dum Zenonis arrogantiae ita informantis sapientem ut nihil opinaretur, omnia com¬ 
prehensione et scientia teneret, se acerrime opponunt, paulatim in eam inscientiae 
confessionem delapsi sunt, ut nihil omnino sciri posse affirmarent. Quumque Socra¬ 
tes negasset quidquam se scire praeter illud unum nihil se scire, Arcesilas ne hoc 
quidem ipsum utrum sciri aliquid possit necne sciri posse reliquit. Idem cum in 
eadem re paria contrariis in partibus momenta rationum invenirentur, assentionem 
utrimque sustinere philosophum decere pronunciavit. Eodem modo Carneades contra 
Stoicos, qui visa extra nostram potestatem, judicii assensionem arbitrariam habebant 
solisque in sensibus certam veritatis notam inesse statuebant, non posse contendit 
ideam a vera re menti imprimi qualis non posset imprimi a falsa, veritatis igitur 

nullam neque in sensibus neque imaginatione neque ratione fidem esse confessus 
tamen, ne omnis vitae status everteretur, varios probalitatis gradus, quos sequen¬ 
dos esse hominibus, reliquit. Posteriores idearum patrocinio jamdudum deserto 
plane ad Stoicos transierunt. Hi in physicis Heracliti placita approbantes quum 
Socraticam de virtute disciplinam philosophiae caput et finem haberent, in dia¬ 
lectica tam Platonem quam Aristotelem parum respicientes in imperfecta mancaque 
Megaricorum Syllogistica haerebant. Eaedem de notiohibus generalibus dubitationes, 
eadem, quod post evulgatum Aristotelis de soph. elenchis libellum, nisi tum inter¬ 
cidisse suspiceris, magnopere mireris., in diluendis sophismatis sinisteritas. Sensus 
potius communis, quam perspicacis acutaeque dialecticae doctores, multa quae ad 
grammaticam, rhetoricam easque psychologiae partes, quibus initia cognoscendi do¬ 
centur, diligenter et fuse investigaverunt adeoque dialecticam argutiarum spinetis 
syllogismorum, definitionum, partitionum infinita silva impleverunt, ut reliquas etiam 
philosophiae partes obscurarent neque dum vera magis dijudicarent quam inveni¬ 
rent summa illa principia magnopere curarent. Quod autem inter omnes philoso¬ 
phorum familias in illa de criteriis veritatis disputatione paulatim tacite convenerat, 
ut Platonis de ideis nobis insitis sumptionem mitterent, etiam Stoicis placebat, licet 
eorum ratio eo spectaret ut sapientem effingerent talem, qui nunquam falleretur. 
Jam mentem per se inanem sine sensibus tabulam rasam esse, quae et visis et rerum 
notitiis extrinsecus inscriberetur, apud omnes fere constabat. 

Xenophanes qui primus mentis aciem a sensibus avocaverat, quod esse unum 
tantum liqueret, alia omnia fluctuarentur, inscientiam primus questus erat. Heracli¬ 
tus fieri omnia, nihil permanere; idcirco omnia et vera et falsa esse. Democritus non 
spectari atomos post visa positas. Socrates summum esse sapientiae nosse nihil nos 
scire. Plato cum Pythagora sensibus ut opinionem, ita menti sua principia veritatis¬ 
que auctoritatem tribuerat. Quorum sententiam Aristoteles quamvis verum si quaeris 
magnam partem probaret, quum parum firmiter stabilitam deprehendisset, fretus 
novis dialecticae suae rationibus ex solis sensibus visorumque memoria vel intel¬ 
lectus veritatem repetere non dubitaverat, non considerans, quomodo illa aeterna 
ac necessaria ex flumine Heracliteo percipi possent. Deum quidem [xeracpvoixwg fon¬ 
tem principiorum fecerat; verum mens humana in orbem agitur ubi sua principia 
aliunde quam ex se ipsa petere jubetur. Posteriores deinde paulatim pro explorato 
sumpserunt sensibus omnia deberi et rationes argumentationesque certas ex rebus 
fluxis atque incertis posse derivari. Hinc tres illae Scepticorum familiae qui omni¬ 
bus omnium sectarum dogmatis inter se comparandis <x@QSipfytv neutram in partem 
affectantes spem omnem scientiae plane desperabant neque ullum inveniri verisimi¬ 
litudinum , nedum veritatis criterium acute argumentabantur. Quumque Academici 
gradus probabilitatis plures concessissent, Spectici non item, pariter a sensibus 
atque a ratione destitui homines, affectionibus et opinionum institutorumque con¬ 
suetudinibus regi. Sic rationem quidem non ejurantes dogmatismum empiricum ut 

infirmis dialecticae mancae firmamentis munitum acerrime impugnabant. Summis 
enim principiis fluctuantibus definitionum, syllogismorum, inductionum usus negaba¬ 
tur, caussarum investigatio desperabatur, res denique singulae perinde ac genera 
et species incomprehensibiles declarabantur. Mitto decem Aenesidemi locos commu¬ 
nes adversus dogmaticos nec non Agrippae quinque modos (vdv ano xfjg diucpcoviag , 
xov ano xrjg sig dneiQOv eunxivaeiog , xov uno xov nQog xi, xov e£ vno&ececog, xov de 
didXXxjXor xQonov') quum Sextus Emp. brevissime totius criticae illius negativae sen¬ 
tentiam sic comprehenderit: Pyrrhon. Hypotyp. L. 1. c. 16. 178. 179. ensi yuQ nuv 
x6 y.axaiajx^uv6f.i£VOv rjxoi iavxov xaxaXa/Afiavso&at doxei ij sxsqov xaxaXa/Aftavsxat' 
xqv nsQi ndvxiov dnaQiav eiadysiv doxovoi. nui oxt /xev ovdev £§ iavxov xaxaXafiftdvs- 
xui, cpdal dfjXov ex xrjg yeyevrjuevxjg naQa xolg cpvoixoTg nsQi xs xcov aio&ijxoHv xal xcvv 
vorjxdiv undrxcov diuywviag. rj drj dvenlxQixog ioxiv, (xr\ dvvdfisvwv iq /aojv \iryis alo&rjxu) 
fiijxe voijxw xgixrjQLO) yQijo&ai dia xc. nav onSQ uv Xd^cofisv dmaxov eivai diunecpcovxjfie- 
voiv . zlid de xovxo ovd’ sxsqov xl xaxaXafi^uvea&ai avyywQovoi. si f.isv yaQ x6 e% ov xi 
xaxuXafxpdvexai, dei e£ ixeQOv xuxaXayiftaveG&ai derjoei, eig xov diaXXrjXov xj xov ansiQov 
£fi§uXXuvai xgonov. Quid inde aliud docemur nisi mere cogitando nullam gigni cogni¬ 
tionem , quae judicia sensuum superet sive analytica tantum arte logica proferri; 
desiderari autem synthetica generalia ea, quae rationi ipsi insint. Et propter id 
ipsum non dubito Scepticismo maximam promotae dialectices laudem impertire, quod 
ejus ope primum perspicue intellectum est nos rerum cum notionibus harmonia 
quadam quasi praestabilita usque inclusos teneri atque jam ante doctrinam multa 
intrinsecus cognosci, ex quibus alia pendeant. Sed non ea fuit ^t temporum conditio 
neque is ingeniorum vigor, ut ad universae rei dimicationem venirent. Itaque tota 
caussa usque ad Lockii tempora injudicata mansit. 

Labefactatis igitur, dum omnes notiones nequidquam extrinsecus repeterentur, 
cognitionis humanae fundamentis, pedetentim cum antiqua mythologia cultuque etiam 
Physicorum de coeli divinitate conciderant placita. Frustra Stoici vel sine immor¬ 
talitatis spe mythorum divinationis que superstitionibus patrocinati erant; nequidquam 
mystica notionum hypostasi Platonis symbolica et Daemonologia a summo principio 
rationis somniatae, ex qua notiones quasi suo jure aliae ex aliis enascerentur, theo¬ 
riam illam divinam directius Affectaverant. Jam Christiana religione mundus intel- 
ligibilis ille Platonis omnibus hominibus, non philosophis solis patuit multoque major 
et sanctior quam Platonis respublica proposita erat civitas Dei, qui creator mundi 
non sphaeras extrinsecus in circumferentia moveret immotus, sed pater hominum 
voluntates introspiceret. Dum igitur novo rerum ordine praecipue sapientissimo illo 
Moysis praecepto, ne facito tibi sculptile aut imaginem, per medium aevum cogita¬ 
tio ab iis, quae extra sunt revocatur et in semet ipsa convertitur, imago coeli a 
Platone expicta, ut in inclyto Dantei carmine, aliquamdiu nimirum exanimata tenuit 
atque per omnes disciplinas artesque Aristotelis dialectica, quae theologiae ancillaba¬ 
tur, graviter lateque dominata est. Deinde jam renascentibus literarum studiis Coper- 






nicus quum in explicandis corporum coelestium motibus nisi circumagi spectatorem, 
stellas quiescere sumsisset, nihil, profici perspexisset, astronomiam disciplinarum 
physicarum regnatricem ita reformavit, ut mox Keppleri et Newtoni inventis immor¬ 
talibus ab astrologiae superstitionibus plane liberata uno gravitatis axiomate nitere¬ 
tur. Simul Baconis novo organo 6t Galilei inventis incitati mathematicis in dies 
magis excultis auctaque inde instrumentorum supellectile egregie adjuti nova indu¬ 
ctionis methodo factisque periculis sollertius in rebus naturae externae scrutandis 
explicandisque studium collocare coeperant. Nec non interni mundi leges subtilius 
investigari coeptae erant, ut universi animi humani plenior ratio haberetur. Cujus 
rei summa laus imprimis post Lockium Leibnitzio nostro debetur, qui Aristotelis 
imperfectam de inductione doctrinam accuratiore cognitionis a priori examine pro¬ 
movit. Haesit autem in illa amphibolia notionum comparativarum. Itaque omnia cona¬ 
mina in Scepticismum multo quam Sexti fuerat duriorem desiverunt. Dav. Humii de 
causalitate dubitationibus impulsus Kantius viamque adhuc intentatam ingressus simi¬ 
liter atque Copernicus in coelo fecerat, quum antea cognitionem humanam ex rebus 
ipsis effingi ad easque componi debere sine ullo successu sumpsissent, magnam 
molitionem ita suscepit ut res ipsae ad mentis notitias dirigi explicarique deberent. 
Hac plane nova methodo transcendentales totius animi facultates penitus perscru¬ 
tatus primus metaphysicam logicae plane congruentem reperit atque qniversarum 
et idearum et notionum generalium originem et cohaerentiam rationis humanae limi¬ 
tibus fontibusque designatis ita explanavit ut hac demum dialectica expleta totius 
philosophiae rationibusque munita prodierit comprehensio. Rem ab initio quod ipsi 
simile quid atque Aristoteli accidisset aliter cessisse quis est qui ignoret. Neglecta 
enim critica mox aut in absurdum idealismum aut in Procli somnia reciderunt. Sed 
licet sperare his erroribus superatis rectam verae dialectices viam eo celerius in¬ 
ventum iri, si nostrates et philologi et philosophi summo quo coeperunt studio in 
historiam philosophiae incumbere atque imprimis Platonis et Aristotelis doctrinas 
diligenter perscrutari perrexerint. 

Schulnachrichten. 


Den 23. Sept. 1839. wurde zum erstenmale Unterricht in dem neuen Gymna- 
sialgebaude ertheilt. Es ist dies ein Theil des Hauses, welches dieAebte des 
Arnsberger Klosters in der Wetterau bei ihrem Aufenthalte in Frankfurt bewohn- 
ten. Eine Feierliclikeit zur Einweihung dieses Schullocales konnte nicht statt finden, 
weil dazu der Saal fehlte. Die inner e Einrichtung ist sehr zweckmassig. 


Der Geschenke fur unsere Wittwen- und Waisenkasse erwahnen wir mit inni¬ 
se 111 Danke: 1839 den 19. Sept. Herr Hauptmann von Xylander 5. fl. 36 kr. _ 

B. S. aus M. und J. N. aus M. durch Herrn Dr. Stellwag 1 fl._Den 30. Sept. 

Frau Heitefuss, Wittwe, 3 fl. 30 kr. —Den 1. Oct. Herr Gutermann 2 fl. 42kr. 
— Den 6. Oct. Frau Eckhard-Wolf 10 fl. 48 kr. — Den 21. Oct. Herr Nathan 
Rindskop f 2 fl. 42 kr. - Den 22. Oct. Herr Freyboth und S. durch Herrn 

Dr. Stellwag 1 fl. — Den 24. Oct. Herr Germ. Berna 2 fl. 42 kr. _ Den 10. 

Dec. Herr G. Peters und Herr L. Scholl 2 fl. — Den 17. Dec. Herr G. und 
Fraulein F. 48 kr. — Herr Sch. 6 fl. 


Zu der bevorstehenden Priifung und Progressionsfeierlich- 
keit habe ich die Ehre alie Hohen Gonner und alie Hochge- 
schatzten Freunde unserer Schule ehrerbietigst und ergebenst 
einzuladen, namentlich die Hohen und Hochwiirdigen Obern, 
die Hochloblichen Biirgerreprasentanten, die Hoch- und Hoch- 
ehrwiirdigen Geistlichen aller Confessionen, die Gelehrten und 
Gebildeten jedes Standes und jedes Faches und die verehrte- 
sten Eltern unserer Schiiler. Moge die zahlreiche Gegenwart 
derselben unsere PriifuDg und Feierlichkeit verherrlichen und 
der hoffnungsvollen Jugend zur Ermunterung dienen! 

Die Priifung wird irn Schullocale selbst, Frohnhofstrasse, 
A. 43., zu der gewohnlichen Unterrichtszeit von Montag den 
6. Apnl bis Freitag Morgen den 10. ej. gehalten werden. 

Obrigkeitliche Anordnung 

der Progressionb-feierlichkeit. 

Freitag den 10. April Nachmittags 3 — 5 Uhr. 

I in K a, i s e r s a a 1 e. 

Rede des Herrn Professors J. Weismann. 

Versetzung VI — IV. 

Maxiraiiian von Voelderndorf und Waradein II: Schilderung der Romer 
zur Zeit Jugurthas. 

Wilibald BeyschlagI: Ueber die Sitten der ailten Deutschen. 

Ilektor von Gunderrode I: De Legibus XII Tab. 

Versetzung III — I. 

Sufammen . . 210 

Diejenigen Lehrstunden, cleren Besuch von dem erklarten Willen der Eltern oder 
Pflegeeltern eines Schulers abhiingt, sind durch lateinische Schrift bemerklieh gemacht. 
Der Eintritt in dieselben muss im Anfange des Semesters geschehen. 

